RS แตกหน่อเพื่อโต
คุณค่าบริษัท กลายเป็นที่ฮือฮา เมื่อทาง บริษัท อาร์เอส จ …
กลายเป็นที่ฮือฮา เมื่อทาง RS ประกาศจับมือกับทาง บริษัท เวิร์คพอยท์ เอ็นเทอร์เทนเมนท์ จำกัด (มหาชน) (WORK) ต่อยอดธุรกิจในการเปิดช่องทางขายสินค้าใหม่
18 ต.ค. 2562

คุณค่าบริษัท
กลายเป็นที่ฮือฮา เมื่อทาง บริษัท อาร์เอส จำกัด (มหาชน) หรือ RS ประกาศจับมือกับทาง บริษัท เวิร์คพอยท์ เอ็นเทอร์เทนเมนท์ จำกัด (มหาชน) (WORK) ต่อยอดธุรกิจในการเปิดช่องทางขายสินค้าใหม่ ภายใต้ชื่อ Wellness Shop จำหน่ายสินค้าของ “ไลฟ์สตาร์” ซึ่งเป็นสินค้าในเครืออาร์เอส รวมถึงสินค้าของพาร์ตเนอร์
ผลดังกล่าวเป็นการช่วยต่อยอดธุรกิจได้มากขึ้น เพิ่มศักยภาพการเข้าถึงฐานลูกค้าใหม่ ๆ ของช่องเวิร์คพอยท์ และสร้าง database ให้แข็งแรงยิ่งขึ้น
ขณะที่ทางบริษัทเองประเมินรายได้จากการร่วมธุรกิจ 500 ล้านบาทในปี 2563 และแตะ 1,000 ล้านบาทในปี 2564
นอกจากนี้ด้านนักวิเคราะห์มีมุมมองหลังจากทาง RS จับมือกับ WORK  ถือว่ากลยุทธ์นี้ win-win ให้ทั้งสองฝ่าย เพราะจะใช้โมเดลเดียวกับ Thairath TV (ปัจจุบันรายได้เฉลี่ยจาก Thairath TV อยู่ที่ 700,000-800,000 บาทต่อวัน)
ทั้งนี้มองว่าทาง RS ขยายช่องการจัดจำหน่ายของธุรกิจ MPC ไปยังช่อง WPTV จะช่วยเพิ่มรายได้ MPC และขยายฐานลูกค้าของ RS เพิ่มขึ้น ซึ่งปัจจุบันทาง RS มีฐานลูกค้าอยู่ที่ 2 ล้านคน ในปี 2563-2564 หากอิงรายได้จาก Synergy ตามที่ผู้บริหารคาดที่ 500 ล้านบาท และ 1,000 ล้านบาทจะช่วยเพิ่มกำไรสุทธิของ RS ในปี 2563 ราว 125 ล้านบาท และในปี 2564 ราว 250 ล้านบาท
ด้าน WORK ประเมินว่าจะได้รับส่วนแบ่งรายได้จาก Wellness Shop ที่ 30% ของรายได้ Wellness Shop หรือช่วยเพิ่มรายได้ของ WORK ที่ 150 ล้านบาทในปี 2563 ปัจจุบัน WPTV มีฐานคนดูกว่า 5 แสนคน เบื้องต้นในปี 2563 ประเมินว่ารายได้ MPC จากช่อง WPTV จะสูงกว่ารายได้จากช่อง Thairath TV เนื่องจากมีเรตติ้งที่สูงกว่าโดยเรตติ้งเฉลี่ย 9 เดือนแรก  (15+, 18 hrs) ของ WPTV อยู่ที่ 0.959 และไทยรัฐทีวีอยู่ที่ 0.621
ดังนั้นเชื่อว่าทาง RS จะใช้เส้นโฆษณา MPC ผ่านช่อง WPTV จำนวน 3 เส้น (จันทร์-ศุกร์) ประมาณช่วงละ 10 นาที โดยเริ่มออกอากาศตั้งแต่เดือน ธ.ค. 2562
สรุปธุรกิจพาณิชย์ (MPC) ของ RS  ยังมีโอกาสเติบโตอีกมากในอนาคต ทั้งจากการขยายช่องทางการจัดจำหน่าย และร่วมมือกับพาร์ตเนอร์เพื่อผลิตสินค้า Key risk
ส่วนด้านผลการดำเนินงานของปี 2562 มีการประมาณการกำไรสุทธิอยู่ที่ 584 ล้านบาท เพิ่มขึ้นราว 13% จากงวดเดียวกันของปีก่อน
สิ่งสำคัญมองว่าราคาหุ้นที่ปรับตัวลงมา -14% ใน 3 เดือนที่ผ่านมา ได้สะท้อนปัจจัยลบจากผลประกอบการไตรมาส 2/2562 ที่ต่ำกว่าตลาดคาดและซีรีส์ต่างประเทศที่ได้รับความนิยมน้อยลงไปพอสมควรแล้ว จึงเป็นจังหวะให้เข้า “ซื้อสะสม”
เนื่องจากว่าทาง บล.เคทีบี ยังคงให้ราคาเป้าหมาย 19 บาท/หุ้น
…
ผู้ถือหุ้นรายใหญ่
รายชื่อกรรมการ